open-index/open-wikipedia-markdown huggingface dataset:
Frukthagen

***Frukthagen*** (, *Bustān*) er et diktverk fra 1257 av den persiske dikteren Sa'di (ca 1200–83). 

Verket består av ca 4100 dobbeltvers i mathnawi-form, og beskrives som et «moralistisk og anekdotisk poetisk verk» Boken er mye sitert i de persiskspråklige landene Iran, Afghanistan og Tadsjikistan. «Mange av versene er blitt til ordtak og stående uttrykk brukt som livsfilosofi eller allmennkunnskap og rettesnor i hverdagen.» 

## Innhold
Diktverket har ti hovedkapitler:
# Om rettferd, ledelse og god dømmekraft
# Om velgjerninger
# Om kjærlighet, beruselse og lidenskap
# Om ydmykhet
# Om godtakelse
# Om nøysomhet
# Om utdannelse
# Om takknemlighet
# Om anger og den rette vei
# Om bønn og bokens avslutning

Moralen i verket gjenspeiler en generell og pragmatisk etikk, som roser fyrsten, oppfordrer til gudsfrykt og til gode egenskaper - særlig ydmykhet. «En fremstilling av fyrstens gode gjerninger, som like gjerne kan tolkes som retningsgivende for fyrstens fremtidige liv og gjerning. Og så vidt generelle at det kan gjelde alle med makt, rikdom, autoritet.» «Selv om Gud nevnes titt og ofte og tas til intekt for dette og hint, er det altså ikke som religiøst skrift *Frukthagen* kan ha betydning for noen, men som en rikholdig samling visdomsord fra en mann som 'har sett verden'. Fyndige, vakkert formulert.»

«Selv om også Sa'di i Frukthagen fører leseren inn i mystikken, er boken et skattkammer av verdslig livsvisdom, i høy grad basert på forfatterens egne reiser og studier.» Verket beskrives også som «stories aptly illustrating the standard virtues recommended to Muslims (justice, liberality, modesty, contentment) as well as of reflections on the behaviour of dervishes and their ecstatic practices».
## Norsk utgave
* *Frukthagen*. Norsk oversettelse ved Nina Zandjani. Solum forlag, 2010. ISBN 978-82-560-1658-7
** Ny utgave: *Frukthagen*. Bokklubben, 2011. (Verdensbiblioteket) ISBN 978-82-525-7652-8
** Ny utgave: *Frukthagen*. Innledende essay av Arne Ruste. Bokklubben, 2013. (Verdens Hellige Skrifter; 78) ISBN 978-82-525-8229-1

## Referanser

## Eksterne lenker
*
Batocerini

* Se Systematisk inndeling

**Batocerini** er en gruppe av biller som tilhører den artsrike underfamilien Lamiinae i familien trebukker (Cerambycidae).

## Utseende
Store til meget store (30-90 millimeter) trebukker, noen av de største representantene for Lamiinae. På farge varierer de fra gulbrunt til svart, de fleste er brunlige, gjerne med hvite eller røde tegninger. Noen har grove, svarte punktgroper på dekkvingene. Pronotum har en kraftig pigg på sidene. Dekkvingene har en pigg på "skuldrene". Antennene er kraftige, omtrent så lange som kroppen hos hunnene, betydelig lengre hos hannene.

## Utbredelse
Gruppen er utbredt i Australia, Sørøst-Asia og Afrika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Batocerini Lacordaire, 1869
******** Slekten *[[Abatocera]]* Thomson, 1878
******** Slekten *[[Anapriona]]* Breuning, 1949
******** Slekten *[[Apriona]]* Chevrolat, 1852
******** Slekten *[[Aprionella]]* Gilmour, 1959 - én art, kan også plasseres i Lamiini
******** Slekten *[[Batocera]]* Laporte de Castelnau, 1840
******** Slekten *[[Doesburgia]]* Tippmann, 1953 - én art
******** Slekten *[[Megacriodes]]* Pascoe, 1866 - 5 arter
******** Slekten *[[Microcriodes]]* Breuning, 1943 - to arter
******** Slekten *[[Mimapriona]]* Breuning, 1970 - én art
******** Slekten *[[Mimobatocera]]* Breuning, 1970 - én art
******** Slekten *[[Parapriona]]* Breuning, 1948
******** Slekten *[[Pseudapriona]]* Breuning, 1936 - kan også plasseres i Petrognathini
******** Slekten *[[Rosenbergia]]* Ritsema, 1881

## Kilder
* Cerambycidae.org - Batocerini https://web.archive.org/web/20160328154929/http://cerambycidae.org/taxa/Batocerini-Lacordaire-1869
* Liste over slektene
* Lamiinae.org - Batocerini http://www.lamiinae.org/80v/index.php?pg=clm&id=38691-875&lg=en

## Eksterne lenker
* 
* Hoskovec, M. og Rezek, M. Cerambycidae. ''Longicorn Beetles of the West Palaearctic Region''. Stort fotogalleri med bilder av ca. 600 arter.
Christian Beck

**Christian Beck** (1945–2014) var en norsk trompetist som vokste opp på Majorstua i Oslo.

## Biografi
I ungdomsårene spilte Christian Beck i flere band og orkester. Han begynte på trompet i Bjølsen Ungdomskorps (var samtidig med Finn Eriksen). Han spilte førstetrompet i Veitvedt skoles storband, og han var med i NRKs Juniororkester. Han var også solotrompet i Nordiska Ungdomsorkestern, Lund i Sverige. Som vernepliktig var han solotrompetist i HMK Gardens Musikkorps i 1965.

### Studier
* Tre år trompetundervisning hos Harry Kvebæk (fra 1963  til 1966). 
* Tre år klaverundervisning med Nicolai Dirdal. 
* På 80- og 90-tallet fikk han stipend fra Fond For Utøvende Kunstnere for studier i Los Angeles USA  med Vince DiMartino og Bobby Shew.

### Utøvende musiker
Christian Beck startet sitt virke som utøvende musiker med å være alternerende førstetrompeter i Trondheim Symfoniorkester, høstsesongen 1966. Deretter var han solotrompeter i KORK (NRK Kringkastingsorkestret) fra 1967 til 2001.  I 1991 urframførte han Erik Andresens Concertino for trumpet and Orchestra med dette orkesteret. Han spilte lead trompet i Radiostorbandet fra 1972 til 1990. I noen korte periode på 1970-tallet var han assisterende solotrompeter i Oslo Filharmoniske orkester. (Fra august 1974 til juli 1975 og fra november 1977 til juli 1978). Christian Beck var mye brukt som studiomusiker, og han spilte på teater og i musikaler.

## Diskografi
**Som soloartist**
* *Up, Up and Away* (LP - MPF 50270) 1975
* *Dolannes Melodi* / *Et stille rop* (singel - Talent TS 046)
**Som medvirkende musiker**
* TREFF 76 (LP - Talent TLS 2016)
* *The Norwegian Radio Big Band meets Bob Florence* (LP - Odin 18) 1986 
* *The Norwegian Radio Big Band Meets Bill Holman* (CD - Taurus Records TRCD 826) 1989 
* *In the Hall of the Mountain King* (CD - Master 705 2) 1991
## Referanser


## Eksterne lenker
*
Sugeanker

Et **sugeanker** er en forankringsteknologi som benyttes mye til å forankre flytende offshore-installasjoner til sjøbunnen. 

Et sugeanker er en bøtteformet konstruksjon som senkes ned på havbunnen med åpningen ned. Ved å pumpe vann ut av ankeret skapes det et undertrykk inne i konstruksjonen, og ankeret suges dermed ned i sjøbunnen, forutsatt at denne består av løsmasser som ankeret kan trenge gjennom. Etter at ankeret er plassert blir forankringskjettinger festet på siden av sugeankeret. Etter installasjon fungerer sugeankeret på samme måte som en nedbanket pel og kan tåle store belastninger både horisontalt og vertikalt.

## Bruk
Sugeankere ble først tatt i bruk i Nordsjøen i begynnelsen av 1980-årene, og ble utviklet for installasjoner der havdypene var for store til at plattformer kunne plasseres på sjøbunnen. Sugeankere var en enklere og billigere løsning enn nedbankede peler og gjorde det mulig å bygge ut petroleumsutvinning på større havdyp.

Aasta Hansteen-plattformen er forankret til havbunnen i Norskehavet med 17 sugeankre.

## Referanser
Kofarnihon

**Kofarnihon** er en 387 km lang elv  i Tadsjikistan. Det er en sideelv til Amu-Darja.

Kofarnihon oppstår der hvor elvene Sardai-Miona og Sorbo møtes. Elven renner vestover gjennom byen Vahdat. Sør for Tadsjikistans hovedstad Dusjanbe renner sideelvene Varzob og Iljak inn i Kofarnihon. Lenger vest renner Chanaka inn fra nord. Deretter renner elven i sydlig retning og er noen strekninger grenseelv mot Usbekistan før den renner ut i Amu-Darja.

## Referanser


## Eksterne lenker
*
Snow Island

**Snow Island** eller **Isla Nevada** er en helt isdekt øy som ligger 7&nbsp;km sørvest for Livingston Island i Sør-Shetlandsøyene. Øya er 18 km lang og 9 km bred og dekker et areal på 120,4&nbsp;km². Øya var kjent for både amerikanske og britiske selfangere allerede i 1820, og navnet har vært i bruk i godt over 100 år.

## Referanser
Rudolf Capell

**Rudolf Capell** (født 24. januar 1635 i Hamburg, død 24. april 1684 i Hamburg) var en tysk historiker, lingvist og pedagog. Han var kjent som en av sin tids fremste lærde menn.

Han var sønn av presten Jodocus Capell (1593 Lübeck-28. feb. 1660 Hamburg) og  (g.  omkr. 1626) Christina de Loose (11/11 1600 Hamburg-26/1 1669)  og studerte ved universitetene i Wittenberg og Giessen, hvor han ble magister i 1656. Han ble professor i retorikk ved Akademisches Gymnasium i 1660, og i 1675 ble han professor i historie og gresk. Han utgav 97 historiske og andre filologiske arbeider.

Han var 1. gang gift med Anna Berenberg (1639–1669), datter av Hans (de) Berenberg (1561-1626), kjøpmann i Hamburg, og Anna Snellingk (1557-1635). Datteren Christina Adelheid Capell (1663–1730) var gift med kjøpmann i Hamburg og Lisboa Paul Amsinck (1649–1706), hvis datter, Anna Elisabeth Amsinck (1690-1748), ble gift med Rudolph Berenberg (1680-1746) og fikk flere barn med ham, bl.a. Johann Berenberg (1718 Hamburg-1772 sst.) og Anna Elisabeth Berenberg (1719-95), som ble gift i 1748 med dr. med. Gottfried Jacob Jänisch (1707 Hamburg-81 sst.),  2. mai 1760 frimurernes stormester («Provinzial-Großmeister») for provinslogen for Hamburg og Niedersachsen (biografert i både engelsk og tysk Wikipedia). Og 2. gang ble Rudolph Capell gift med Elisabeth Suermann (Suhrmann) (15/2 1632-12/4 1702), datter av Dirck (Diedrich) Suermann (Suhrmann) (13. juni 1595-1666), rådsherresønn av Hamburg, og (g. 1622) Margareha Möller (vom Adlersklau) (+ 1634): se her nedenfor under «Eksterne lenker». 

## Utvalgte verk
* *Nummophylacium luederianum, antiquum & recentius, Horis Curisque Subcisivis, in Sciagraphia exhibitum & usui accommodatum...* Hamburg 1678

## Referanser


## Eksterne lenker
* 
* Om Capells 2. ekteskap i F. Georg Buek: *Die Hamburgischen Oberalten, ihre bürgerliche Wirksamkeit und ihre Familien* (Hamburg 1857):  https://www.digitale-sammlungen.de/de/view/bsb10018718?page=70 i bio. # 105: «Diederich Suermann (Suhrmann)».
Oleksandra Kononova

**Oleksandra Mykolajivna Kononova** (ukrainsk: Олександра Миколаївна Кононова; født 27. februar 1991 i Brovary) er en ukrainsk handikappidrettsutøver som konkurrerer i skiskyting og langrenn, i klassen for stående. Hun har en rekke medaljer fra VM for funksjonshemmede, og hun fikk fire medaljer ved Paralympics 2010, og tre medaljer ved Paralympics 2014.

Hun begynte med langrenn i 2003, og begynte å konkurrere i 2007. Hun er gift med Hryhorij Vovtsjynskyj, som også konkurrerer innen langrenn og skiskyting for funksjonshemmede, og som ble paralympisk mester i skiskyting i 2014. Disse har en datter.

## Idrettskarriere
Kononova fikk tre medaljer ved VM i 2009; hun vant 12,5&nbsp;km skiskyting, og fikk to andreplasser i langrenn. Året etter deltok hun ved Paralympiske vinterleker 2010 i Vancouver, der hun fikk til sammen 3 gullmedaljer og en sølvmedalje. Hun var Ukrainas yngste deltaker ved disse lekene.

Hun deltok igjen ved VM i skiskyting og langrenn for funksjonshemmede 2011 i Khanty-Mansiysk. I skiskyting fikk hun gull på både 7,5 og 12,5&nbsp;km, og bronse på jaktstarten. I langrenn kom hun på 1.-plass på sprinten (1&nbsp;km) og på 15&nbsp;km, mens hun kom på 2.-plass på 5&nbsp;km og i stafetten.

Også ved VM i skiskyting og langrenn for funksjonshemmede 2013 fikk hun et VM-gull, denne gangen på 5&nbsp;km langrenn. Hun fikk også to sølvmedaljer og tre bronsemedaljer i dette mesterskapet. Ved Paralympiske vinterleker 2014 i Sotsji vant hun 12,5&nbsp;km skiskyting, og hun kom på 2.-plass på 10&nbsp;km skiskyting og 3.-plass på 5&nbsp;km langrenn. Hun deltok også på langrennssprinten, der hun kom på 5.-plass, og hun kom på 6.-plass på 15&nbsp;km langrenn, og 5.-plass på 6&nbsp;km skiskyting.

Hun avsluttet Verdenscupen i langrenn for funksjonshemmede 2013/14 med en 2.-plass sammenlagt i klassen for stående, kun slått av russiske Alena Kaufman.

## Utmerkelser
* 2011 - *Beste debutant* ved Paralympics 2010 (ved IPC Paralympic Awards 2011)
* 2010 - Årets idrettsutøver i Ukraina
* *Order for Merit* av tredje grad i Ukraina
* *Honoured Master of Sport* i Ukraina

## Referanser


## Eksterne lenker
* Profil hos Sotsji 2014
Vjatsjeslav Bykov

**Vjatsjeslav (Slava) Arkadjevitsj Bykov** (russisk: Вячеслав Аркадьевич Быков, født 24. juli 1960 i Tsjeljabinsk) er en tidligere sovjetisk/russisk ishockeyspiller. Han var aktiv mellom 1979 og 2000. Han har totalt 4 VM- og 2 OL-gull i karrieren sin.
## Meritter
* **OL-gull**: 1988 og 1992
* **VM-gull**: 1983, 1986, 1989 og 1993

## Referanser


## Eksterne lenker
*
Turnéorganisasjon for Hedmark

**Turnéorganisasjon for Hedmark** (ToH) ble opprettet som en stiftelse 21. juni 1991, da Else Braseth satt som fylkeskultursjef i Hedmark. Høsten samme år startet ToH opp med "Skolepakka" – et kunst- og kulturformidlingsprogram med profesjonelle kunstnere på turné til grunnskolene i Hedmark. Dette var den første forløperen til det som i dag er kjent som Den kulturelle skolesekken (DKS). Hver elev fikk fra denne høsten et bredere kunsttilbud i tillegg til Rikskonsertenes skolekonsertordning; 10 år før DKS ble opprettet som et nasjonalt program. ToH har hatt tilhold på Disen kulturtun på Hamar, der både kontorfasiliteter, møte- og øvingsrom har vært tilgjengelige.

I 2014 hadde ToH årlig nærmere 80 turneer på veien innen sjangrene litteratur, visuell kunst, musikk, scenekunst, film, kulturarv og kunstarter i samspill. Tilbudet spenner fra konserter for barnehagebarn til forestillinger, konserter, visninger og verksted i grunn- og videregående skole.

ToH har siden 1996 vært fylkessekretariat for Ungdommens kulturmønstring (UKM) i Hedmark. Årlig deltar ca. 1000 ungdommer på lokale mønstringer i fylkets 22 kommuner. ToH er produsent for en årlig tredagers UKM fylkesfestival. 11 medarbeidere har sin arbeidsplass på Disen kulturveksttun i Hamar.

Håkon Skoge var fra 2011-20 ansatt som daglig leder. Fra 2020 har stifteren av Turnéorganisasjonen, Else Braseth, igjen vært daglig leder.

Fra 2021 blir Turneorganisasjonen, i forbindelse med sammenslåingen av Hedmark og Oppland til det nye fylket Innlandet, lagt under fylkeskommunen, og administrasjonen flyttet til Lillehammer.

## Eksterne lenker
* Prosjektets hjemmeside
* Disen kulturveksttun 
*DKS Innlandet legges inn i forvaltningen i fylket
Eirik Husby Sæther

**Eirik Husby Sæther** (født 25. september 1984 i Oslo) er en norsk politietterforsker og krimforfatter.

Sæther er oppvokst på Holmlia og Bjørndal i Oslo.

## Bibliografi

### Mikael Wulf-serien

* *Judaskysset* &ndash; kriminalroman, Gyldendal (2015)
* *Det blå barnet* &ndash; kriminalroman, Cappelen Damm (2017)
* *Min brors hånd* &ndash; kriminalroman (lydbok), Cappelen Damm (2017)
* *Sett av den døde* &ndash; kriminalroman, Cappelen Damm (2018)
* *Kriminell* &ndash; kriminalroman, Solitude forlag (2019)

### Andre utgivelser
* *Lobotomisten* &ndash; kriminalroman, Juritzen (2012)
* *Heksedoktoren* &ndash; kriminalroman, Juritzen (2013)
* *Påskekrim 2013: 17 kriminalnoveller* &ndash; en blant flere bidragsytere
* *Pornomania* &ndash; roman, Cappelen Damm (2017)
* *Det vi skjuler* &ndash; roman, Solitude forlag (2018)
* *Rottenes opprør* &ndash; roman, Solitude forlag (2019)
* *Koden for liv* &ndash; roman (e-bok), Solitude forlag (2020)
* *Det svarte huset under sengen* &ndash; barnebok, Solitude forlag (2020)
* *Skrik* &ndash; kriminalroman, Solitude forlag (2020)

## Referanser


## Eksterne lenker
* Presentasjon på Juritzen forlags nettsider
I Can’t Believe What You Say

***I Can't Believe What You Say*** er skrevet av Ike Turner som ble spilt inn og gitt ut på singel med Ike & Tina Turner i 1964. Singelen kom på 95.-plass på pop-lista.

## Referanser



## Live

Sangen ble spilt inn igjen live og gitt ut på albumet *[[Ike & Tina Turner Revue – Live]]* senere samme år.

## 1966

I 1966 ble den spilte inn på nytt og gitt ut på albumet* [[Get It – Get It (album)|Get It – Get It]]*.

## Coverversoner

Val McKenna spilte inn sangen og ga den ut på singel i 1965.
Svartfotalbatross

**Svartfotalbatross** (*Phoebastria nigripes*) er en stor sjøfugl som lever i den nordlige delen av Stillehavet. Den tilhører familien Diomedeidae. 97,5&nbsp;% av fuglene finnes på de nordvestre øyene i Hawaii. Svartfotalbatross er en av tre arter albatrosser som holder til på den nordlige halvkule, og som hekker på isolerte tropiske øyer. I motsetning til de fleste andre albatrosser er svartfotalbatrossen mørk.

Fuglen er 68-74 cm lang, har et vingespenn på 193-216 cm og veier mellom 2,7 og 3,7 kg. Antatt populasjon er 129.000.
En hunnfugl legger ett egg pr år, og kun 6,9&nbsp;% av eggene gir voksne hekkefugler.

## Referanser


## Eksterne lenker
*
Sambeskatning

**Sambeskatning**, også kalt **ligning under ett** eller **felles ligning**, er et skatterettslig fenomen hvor to eller flere i utgangspunktet selvstendige skattesubjekter blir beskattet som ett subjekt. De vanligste formene for sambeskatning i norsk skatterett er sambeskatning av ektefeller, sambeskatning av barn under 16 år med foreldre og sambeskatning av avdød og vedkommendes suksessor.
Sambeskatning av ektefeller

**Sambeskatning av ektefeller** er en norsk skatteordning hvor ektefeller lignes under ett. Dette betyr at ektefellenes inntekter og utgifter regnes sammen ved beregningen av grunnlaget for alminnelig inntekt. Ved sambeskatning skal ektefellene gis personfradrag etter klasse 2.

Sambeskatning kan medføre både skattelette og skatteskjerpelse, avhengig av de øvrige skatteregler og ektefellenes inntekter. Under et system med progressive skattesatser vil sambeskatning medføre en høyere skattlegging av ektefeller hvor begge har inntekt. På den annen side, hvis en av ektefellene har lav eller ingen inntekt, vil det høye personfradraget medføre lavere skatt.

I norsk skatterett er det hovedregelen at ektefeller sambeskattes, men hver av ektefellene kan kreve at de lignes separat. For beregning av personinntekt vil alltid ektefeller lignes separat.

## Sambeskatningens historie
På slutten av 1800-tallet, med skattelovene av 1882, var det ingen regler om sambeskatning av ektefeller. Dette ble videreført i skattelovene av 1911. I 1921 ble sambeskatning obligatorisk, og slik forble det frem til 1959. Dette ble gjenstand for kritikk da det gjorde at gifte kvinner med ektemann med inntekt ville bli skattlagt med mannens marginalskattesats hvis de gikk ut i arbeid. I 1948 ble dette delvis kompensert med et såkalt hustrufradrag i kvinnes inntekt. De neste tiårene utviklet reglene seg mot mer særbeskatning, med unntak av for kapitalinntekter, av hensyn til at det under progressive kapitalinntektsskatter kunne medføre at ektefeller overførte eiendeler seg imellom for å spare skatt (dette er ikke en aktuell problemstilling med dagens skatteregler). Når skatt på kapitalinntekt i 1992 ble proporsjonal ble det også åpnet for særskilt ligning av kapitalinntekter.

## Referanser
Norsk fotball 1998

## Herrelandslaget
:*Utdypende artikkel: [[Liste over Norges landskamper i fotball for herrer 1995–2000#Norges landskamper 1998|Liste over Norges landskamper i fotball for herrer 1998]]*

## Norgesmesterskapet for herrer
:*Utdypende artikkel: [[Norgesmesterskapet i fotball for menn 1998|NM fotball 1998]]*

## Eliteserien
:*Utdypende artikkel: [[Tippeligaen 1998|Eliteserien 1998]]*

## 1. divisjon
:*Utdypende artikkel: [[1. divisjon fotball for menn 1998|1. divisjon 1998]]*

## 2. divisjon herrer
:*Utdypende artikkel: [[2. divisjon fotball for herrer 1998|2. divisjon 1998]]*

## 3. divisjon herrer
:*Utdypende artikkel: [[3. divisjon fotball for herrer 1998|3. divisjon 1998]]*

## Kvinnelandslaget

## Norgesmesterskapet for kvinner
:*Utdypende artikkel: [[NM i fotball for kvinner 1998]]*

## Toppserien
:*Utdypende artikkel: [[Toppserien 1998]]*

## 1. divisjon kvinner
:*Utdypende artikkel: [[1. divisjon fotball for kvinner 1998]]*

## Kilder
*rsssf.no
Berit Waage

**Berit Waage** (født 1973) er en norsk tidligere fotballspiller som representerte Trondheims-Ørn.

Hun har tre cupmesterskap (1994, 1996, 1998) og tre seriemesterskap (1994, 1995, 1996) med Trondheims-Ørn.

## Referanser
Trude Haugland

**Trude Haugland** (født 1966) er en norsk tidligere fotballspiller som representerte Grand Bodø og Trondheims-Ørn. Hun har to cupmesterskap (1993, 1994) og to seriemesterskap (1994, 1995) med Trondheims-Ørn.

## Referanser
Tone Berg Hansen

**Tone Berg Hansen** (født 1974) er en norsk tidligere fotballspiller som representerte Trondheims-Ørn. Hun har to cupmesterskap (1993 og 1997) med Trondheims-Ørn.

## Referanser
Norsk fotball 1994

## Herrelandslaget
:*Utdypende artikkel: [[Liste over Norges landskamper i fotball for herrer 1990–1994#Norges landskamper 1994|Liste over Norges landskamper i fotball for herrer 1994]]*

## Norgesmesterskapet for herrer
:*Utdypende artikkel: [[Norgesmesterskapet i fotball for menn 1994|NM fotball 1994]]*

## Eliteserien
:*Utdypende artikkel: [[Tippeligaen 1994|Eliteserien 1994]]*

## 1. divisjon
:*Utdypende artikkel: [[1. divisjon fotball for menn 1994|1. divisjon 1994]]*

### Avdeling 1

### Avdeling 2

## 2. divisjon herrer
:*Utdypende artikkel: [[2. divisjon fotball for herrer 1994|2. divisjon 1994]]*

### Avdeling 1

### Avdeling 2

### Avdeling 3

### Avdeling 4

### Avdeling 5

### Avdeling 6

## 3. divisjon herrer
:*Utdypende artikkel: [[3. divisjon fotball for herrer 1994|3. divisjon 1994]]*

## Kvinnelandslaget

## Norgesmesterskapet for kvinner
:*Utdypende artikkel: [[NM i fotball for kvinner 1994]]*

## 1. divisjon kvinner
:*Utdypende artikkel: [[1. divisjon fotball for kvinner 1994]]*

## Kilder
*rsssf.no
Roger Aase

**Roger Karsten Aase** (født 28. august 1957) er tidligere frimurer (IX º) som har forfattet boken *Frimurernes hemmeligheter. Fortalt fra innsiden* (utgitt av Kagge Forlag). Aase har siden 2008 også figuert i norsk offentlighet som kritiker av Frimurerordenen.
Erik Rudstrøm

**Erik Yngvar Rudstrøm** (født 1920 i Fredrikstad, død 10. september 2009) var en norsk ingeniør, seiler og forfatter.

Rudstrøm vokste opp i Fredrikstad og tok artium på Fredrikstad høyere allmennskole og jobbet på Tandbergs Radiofabrikk. Som radiotekniker ble han arrestert og satt på Grini. Han leste pensum til maskiningeniørutdanning, men avla aldri formell eksamen. Drev verkstedsproduksjon av verktøy, luftfuktere og lignende med mange ansatte.

Han publiserte i 2003–04 to-bindsverket *Frimureriet og de skjulte makteliter* hvor han hevdet at arbeiderbevegelsen i Norge hadde fått «retningslinjer for sitt politiske arbeide fastlagt av Sion Vises Protokoller». Boken er blitt beskrevet som påvirket av konspirasjonsteorier og antisemittisme.

Rudstrøm var nordisk mester i finnjolleseiling.

## Referanser
Samurai Sikkerhet

***Samurai Sikkerhet*** er en norsk komiserie som gikk på TV 2 i 2014. Serien handlet om bedriften Samurai Sikkerhet, et uautorisert vaktselskap som besto av ufaglærte vektere med mer selvtillit enn selvinnsikt. Selskapet ble ledet av Kato Haugen, spilt av Henrik Elvestad. Andre sentrale roller ble spilt av Fridtjov Såheim, Nils Jørgen Kaalstad, Odd-Magnus Williamson og Janne Heltberg.

Serien benyttet seg av de gjeldende fordommer og oppfatninger av vekterbransjen. Dette er folk som liker å gå i politiaktig uniform og snakke om beredskap, men som ikke hadde godt nok utviklede sjelsevner til å komme inn på Politihøyskolen. De kjører utrykningsbil med lamper på taket og jakter uautoriserte plakatoppklistrere med stort alvor. De er store barn med kjellerstua full av samurai- og kampsportgreier. En er tidligere dørvakt.

Premieren ble sett av .

## Referanser


## Eksterne lenker
*
Anette Saltskår

**Anette Saltskår** (født 19. august 1981) er en norsk fotballspiller (keeper) som har representert bl.a. Kaupanger og Trondheims-Ørn. Hun har ett cupmesterskap og ett seriemesterskap (begge i 2001) med Trondheims-Ørn.

## Referanser
Hege Ludvigsen

**Hege Ludvigsen** (1964) er en norsk tidligere fotballspiller som representerte Sprint-Jeløy. Hun har fire cupmesterskap (1985, 1986, 1987, 1988) og ett seriemesterskap (1986) med Sprint-Jeløy.

Hun spilte også 14 kamper for det norske landslaget.

## Referanser
Toril Hoch-Nielsen

**Toril Hoch-Nielsen** (født 1966) er en norsk tidligere fotballspiller som representerte Sprint-Jeløy og Jardar. Hun vant to cupmesterskap i 1987 og 1988 med Sprint-Jeløy.

Hoch-Nielsen står med 39 kamper for det norske landslaget.

## Referanser
Trine Lise Andersen

**Trine Lise Andersen** (født 4. juli 1964) er en norsk fotballtrener og tidligere spiller.

Som spiller representerte hun Sprint-Jeløy i Moss og vant to cupmesterskap (1985, 1986) og to seriemesterskap (1984, 1986).

Andersen startet som spillende trener for Bøler Idrettsforening i Oslo da hun var 22 år. Videre trente hun aldersbestemte landslag i Norge i ni år og utviklet spillere i Akershus. 

Hun var trener for Kolbotn Fotball Kvinner 2007–08 som ga  sølv i Toppserien 2007 og seier i NM i fotball for kvinner 2007.

Hun trente Idrettsforeningen Fløya i Tromsø 2009–10, men sa opp sommeren 2010 fordi hun fikk jobb hos den nordnorske avdelingen av Olympiatoppen.  

Hun har mastergrad i prestasjonsledelse fra Norges idrettshøgskole i 2014 med en avhanding om Per-Mathias Høgmo, og er i 2018  i gang med PhD ved Universitetet i Tromsø.

## Referanser
Stine Bøhle Karlsen

**Stine Bøhle Karlsen** (tidligere *Stine Bøhle*; født 1975) er en norsk tidligere fotballspiller som representerte Trondheims-Ørn. Hun har vunnet fire cupmesterskap (1994, 1996, 1998, 1999) og fire seriemesterskap (1994, 1995, 1996, 1997) med Trondheims-Ørn.

## Referanser
Arts & Business Norway

**Arts & Business Norway** var en medlemsorganisasjon som i perioden 2001–2014 arbeidet for å styrke samarbeidet mellom kultur og næringsliv. Foreningen ble opprettet i 2001 under navnet *Forum for Kultur og Næringsliv*. Foreningen var selveiende, og bedrifter, organisasjoner og enkeltpersoner kunne være medlemmer. I tillegg til medlemskontingent mottok organisasjonen statlig støtte. Fram til 2010 fikk organisasjonen midler fra Nærings- og Handelsdepartementet, Kulturdepartementet og Kommunal- og Regionaldepartementet. Etter 2010 kom støtten fra Nærings- og Handelsdepartementet. 

Arts and business ble besluttet oppløst i 2014.
## Historikk

### Ledelse
Det var Elizabeth C. Bjørn-Hansen (1962–2010) som tok initiativet til etableringen av *Forum for Kultur og Næringsliv* i 2001, og hun var foreningens direktør fram til sin bortgang i 2010. Etter henne overtok Øyvind Stålsett som direktør.

### Hovedvirksomhet
Organisasjonens virksomhet bestod i det vesentlige i å arrangere seminarer, foredrag, workshops, konferanser og studieturer. I tillegg ble organisasjonen brukt som informasjonskilde for myndigheter og media og var i noen grad også rådgiver for medlemsbedriftene. Arts & Business Norway publiserte også jevnlige nyhetsbrev og tilgjengeliggjorde fagmateriell for sine medlemmer. Foreningen arrangerte blant annet konferanseserien Kultur og Kapital (samarbeid med Handelshøyskolen BI og KHIO) i årene 2006–2010.

### Kultur og Næringsprisen
I 2009 og 2011 delte foreningen ut Kultur og Næringsprisen.

### Navneskifte
I oktober 2011 endret foreningen navn til Arts & Business Norway for å markere en tydeligere internasjonal orientering, et tydeligere næringsfokus og et engasjement i den delen av kulturlivet som har sitt opphav i kunsten. Organisasjonen hadde likevel kulturnæringene som helhet innenfor sitt interessefelt.

### Medlemsmassen
Foreningen tellet per 2014 rundt 200 betalende medlemmer; medlemsmassen bestod for det meste av bedrifter innen ulike bransjer i næringslivet, kulturorganisasjoner og -institusjoner, kunstnere og andre personer med interesse for temafeltet kultur og næring.

### Publikasjoner
Fra 2010 ga Arts & Business ut en årlig fagrapport fra temafeltet kultur og næring, rapportene *Status 2010*, *Status 2011*, *Status 2012* og *Status 2013*.

### Målinger
I samarbeid med professor Anne-Britt Gran ved Handelshøyskolen BI gjorde Arts & Business årlige målinger av omfanget av samarbeid mellom bedrifter i Norge og kulturlivet, gjennom Norges Næringslivsundersøkelser (NNU). Målingene ble utført på oppdrag fra Forum for Kultur og Næringsliv/Arts & Business, og resultatene ble publisert i boken *Kultursponsing* og i organisasjonens årlige statusrapporter.

### Kompetanseprogram for kulturelt entreprenørskap
I 2012 og 2013 utviklet Arts & Business et kompetanseprogram for kulturelt entreprenørskap som fikk navnet «Kreatør»; programmet ble ledet av Rebekka de Leon og finansiert av Nærings- og Handelsdepartementet.
## Referanser


## Eksterne lenker
*
Inger Lise Krok

**Inger Lise Krok** (født 1975) er en norsk tidligere fotballspiller som representerte Trondheims-Ørn. 
Hun har vunnet to cupmesterskap og to seriemesterskap (begge i 1996 og 1997) med Trondheims-Ørn.

## Referanser
Ann Mariell Storvold

**Ann Mariell Storvold** (født 1983) er en norsk tidligere fotballspiller som representerte Trondheims-Ørn og Asker. Hun har ett seriemesterskap (2003) med Trondheims-Ørn og ett cupmesterskap (2005) for Asker.

## Referanser
Vasilis Makridis

**Vasilis Makridis** (gresk: Βασίλης Μακρίδης; født 27. mars 1939) er en gresk alpinist. Han representerte landet sitt under Vinter-OL 1964 i Innsbruck, der han ikke fullførte.

## Eksterne lenker
*
Cheluroidea

**Cheluroidea** er en mulig overfamilie som dog ikke er videre dokumentert, men plassert innenfor parvorden Corophiidira i Senticaudata-gruppen av amfipoder.

## Gruppens taksonomi
Gruppen ble systematisert på ny i 2013 men er foreløpig ikke dokumentert med undergrupper og arter. 
En moderne oppdatering av systematikken gis nedenfor i lys av 2013-revisjonen med basis i  *WoRMS*-databasen.

* **Rekke: KREPSDYR (Crustacea)** - 67&nbsp;000 arter
** KLASSE storkreps (Malacostraca) - +25&nbsp;000 arter Latreille, 1802
*** Underklasse Eumalacostraca Grobben, 1892
**** Overorden Peracarida Calman, 1904
***** Orden amfipoder (Amphipoda) - 9&nbsp;725 arter, 1&nbsp;900 i ferskvann Latreille, 1816
****** Underorden Senticaudata - 22 overfamilier, 95 familier Lowry & Myers, 2013
******* Infraorden Corophiida
******** Parvorden Corophiidira Leach, 1814 (sensu Lowry & Myers, 2013)
********* Overfamilie Cheluroidea  Allman, 1847
********** Ikke dokumentert

## Referanser


## Eksterne lenker
*
Marit Jordanger

**Marit Jordanger** (født 1980) er en norsk tidligere fotballspiller som representerte Trondheims-Ørn. 
Hun har tre cupmesterskap (1998, 2001, 2002) og tre seriemesterskap (2000, 2001, 2003) med Trondheims-Ørn.

## Referanser
Jelena Remizova

**Jelena Aleksandrovna Remizova** (russisk: Елена Александровна Ремизова; født 22. september 1986) er en russisk handikappidrettsutøver som konkurrerer i skiskyting og langrenn. Hun konkurrerer i klassen for synshemmede utøvere. 

Hun begynte med langrenn i 1995. 

## Idrettskarriere
Hun deltok ved VM i skiskyting og langrenn for funksjonshemmede 2011, der hun vant 5 og 15 km langrenn, og deltok også på det russiske stafettlaget som vant 3 x 2,5 km stafett. Hun vant også 7,5 km skiskyting, og kom på 3.-plass på 3 km jaktstart i skiskyting. Ved VM i 2013 fikk hun tre gullmedaljer og to sølvmedaljer i langrenn, og to bronsemedaljer i skiskyting. 

Hun representerte Russland ved de paralympiske vinterlekene 2014 i Sotsji, der hun vant 5 og 15 km i langrenn, og fikk i tillegg 1.-plass på 5 km skiskyting, og hun kom på 2.-plass på langrennssprinten.  

## Eksterne lenker
* Profil hos Sotsji 2014 
* Profil hos IPC  (biografi og resultater)
Khanpalasset i Bakhtsjysaraj

**Khanpalasset i Bakhtsjysaraj** (Ханський палац у Бахчисараї/*Chanskyj palaz u Bachtschyssaraji*) var sete for herskerne over Krimkhanatet. De eldste delene av palasset er fra 1500-tallet. For krimtatarene anses palasset som en nasjonalhelligdom. 

Navnet Bakhtsjysaraj kommer fra tyrkisk og betyr «havepalasset». Opprinnelig siktet navnet bare til khanpalasset, men senere ble Bakhtsjysaraj hele den omliggende bys navn..

## Referanser


## Eksterne lenker
*
Kari J. Spjeldnæs

**Kari Johanne Spjeldnæs** (født 1966) er en norsk forlagskvinne. Hun har siden 2005 vært forlagsdirektør for litteratur i Aschehoug. Hun disputerte i 2023 for phd-graden ved Universitetet i Bergen med avhandlingen *Digital influence, digital platforms and disconnected presence*.

Spjeldnæs tok hovedfag i litteraturvitenskap om biografisjangeren Hun jobbet i Aschehoug som informasjonskonsulent, og ble senere informasjonssjef i forlaget i 1990-årene. I 1995 ble hun redaktør for Bokklubben Kunnskap og Kultur, og fra 1998 ble hun redaktør for Bokklubben Dagens Bøker. Fra år 2000 ble hun direktør med ansvar blant annet for Den norske Bokklubben og Den norske Lyrikklubben. Hun ble i 2004 forlagssjef i Aschehoug Fakta, året etter sin nåværende stilling som forlagsdirektør for litteratur.

Hun er styreleder i Lydbokforlaget og styremedlem i Bestselgerforlaget AS, Oktober forlag og Stiftelsen Norsk Form. Hun er medlem av Forleggerforeningens allmennbokutvalg.

Hun var gift med Thomas Hylland Eriksen fra 1995, frem til hans død i 2024.

## Referanser


## Eksterne lenker
Lise Stang Lund

**Lise Stang Lund** (født 1968) er en norsk glasskunstner og daglig leder i Norske kunsthåndverkere. Hun har kandidateksamen fra 1995 og hovedfag fra 1997 ved Kunsthøgskolen i Oslo, Statens håndverks- og kunstindustriskole.
## Utstillinger
Lund hadde atelier i Oslo fra 1998 til 2015.

### Soloutstillinger

* 2008: *Fisheye*, RAM galleri, Oslo
* 2005: *Kvadrat*, Nordenfjeldske kunstindustrimuseum, Trondheim
* 2002: *Lysrør*, Galleri Format, Bergen

### Gruppeutstillinger

* 2009: Utstillingen09 Kunsthåndverk, Nasjonalmuseet, Oslo
* 2003: *Pur*, Galleri Rom, Oslo
* 2003: *Lys*, vandreutstilling, Bomuldsfabriken Kunsthall, Arendal Kulturhuset Øvre Frednes, Porsgrunn-Søgne gamle prestegård
* 2001: *Tendenser-H2O*, Galleri F 15, Moss
* 2001: *Trilleverk*, Flytogterminalen, Oslo
* 1999: Talente, München, Tyskland
* 1998: *Dusin*, Hå Gamle Prestegård, Jæren
* 1998: *Exit*, hovedfagsutstilling, Kunstindustrimuseet, Oslo

## Kunst i offentlig rom
Hun har hatt utsmykkingsoppdrag:

* 2014: *Kong Neptun og herr With*, i Nordlandssykehuset Vesterålen
* 2012: *Kroko & Bronto*, Solstad barnehage, Stavern
* 2012: *Labberunten*, Sagabakken skole, Fredrikstad
* 2010: *Yr*, Ås videregående skole, Ås
* 2008: *Minnelund*, Moholt kirkegård, Trondheim
* 2004: *Morf*, Kastellet skole, Oslo
* 1999: *42*, Hafstad videregående skole, Førde

## Samlinger
Lise Stang Lund ble innkjøp av Nidaros distriktspsykiatriske senter i Trondheim (2008) og Norsk Kulturråd (2005).

## Norske Kunsthåndverkere
Hun ble i 2005 valgt til nestleder i Norske Kunsthåndverkere, og fra 2007 til 2017 styreleder i organisasjonen. Hun har vært fungerende daglig leder i 2017–2018 og daglig leder siden 2018.

Hun har også vært leder av arbeidsutvalget ved Kunstnernettverket og medlem av kunstnerpolitikkutvalget fra 2011 til 2017. 

## Referanser


## Eksterne lenker
* Hjemmeside
Acrocinini

* Se Systematisk inndeling

**Acrocinini** er en gruppe av biller som tilhører den artsrike underfamilien Lamiinae i familien trebukker (Cerambycidae).

## Utseende
Store, brokete fargede trebukker. Forbeina er forlengede, særlig hos hannene. Antennene er lengre enn kroppen. Pronotum har en pigg på sidekanten.

## Utbredelse
Gruppen er utbredt i Sør-Amerika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Acrocinini Thomson, 1860
******** Slekten *[[Acrocinus]]* Illiger, 1806
********* *[[Acrocinus golgotha]]*
********* Harlekinbukk, *[[Acrocinus longimanus]]* (Linnaeus, 1758)
********* *[[Acrocinus obesitas]]*
******** Slekten *[[Macropophora]]* Thomson, 1864
********* *[[Macropophora accentifer]]*
********* *[[Macropophora lacordairei]]*
********* *[[Macropophora trochlearis]]* (Linnaeus, 1758)
********* *[[Macropophora worontzowi]]*

## Eksterne lenker
*
Bjørkelangen Sportsforening

**Bjørkelangen Sportsforening** (stiftet 12. mars 1910) er et idrettslag fra Bjørkelangen i Akershus, som driver med fotball, håndball, innebandy, langrenn, svømming og sykkel.

## Fotball

Herrelagets plass i 5. divisjon ble overtatt av samarbeidsklubben .

## Eksterne lenker
*
Svalgangsbygning

**Svalgangsbygning**, eller **svalgangshus** er en type bolighus som var vanlig i Norge fra ca. 1600, både på landet og i byene. Da det ble vanlig med peis og skorstein ble det mulig å bygge hus med to etasjer. Trappene ble lagt utenpå den egentlige bygningskroppen i en egen overbygget svalgang. Den kunne være åpen eller innebygget. Fra svalgangen gikk det så dører inn til hvert enkelt rom. På landet ble svalgangsbygningene avløst av midtkammerbygningene fra midten av 1700-tallet. I byene holdt denne byggeskikken seg fram til midten av 1800-tallet. Svalgangsbygningene er i dag ganske sjeldne.

## Se også

* Svalgang
Vahram Zaryan

**Vahram Zaryan** er en fransk performancekunstner, moderne mimer, danser, regissør, og koreograf. Han er av armensk opphav.

## Referanser


## Eksterne lenker
* 
* ARTE TV-Creative Vahram Zaryans Company Offisielle Page
Homburg (hatt)

**Homburg** eller **homburghatt**, noen ganger bare kalt  *filthatt* rett og slett, er en filthatt som kjennetegnes av en fure midt over pullen og en stiv, noe oppbøyd brett med kantbånd.

Hatten lages vanligvis av filt av ullstoff, med svettebånd av gros-grain. Iblant pyntes den med en fjær.

Homburgeren ble opprinnelig produsert i Bad Homburg i Hessen i Tyskland av den i 1806 grunnlagte hattemakerfabrikk Ph.&nbsp;Möckel. Phillip Möckel hadde industrialisert bedriften i 1856 og anskaffet en dampmaskin.

Homburgeren fikk sitt store gjennombrudd etter at den britiske tronfølger Edward (den senere Edward VII) hadde besøkt Bad Homburg og tok med seg hjem en hatt i denne stil med hjem til England. Filthatten er fortsatt populær og produseres i en mengde farger selv om de vanligste er svart, grått og brunt. I Storbritannia forsvant i 1930-tallet sitt kantbånd, og denne nye variant ble kjent som en *Anthony Eden*, etter politikeren av samme navn.

I formalitet rangordnes filthatten etter sylinderhatten og foran hatter som for eksempel bowlerhatt. Filthatten akkompagneres gjerne av en Stresemann eller smoking.
## Referanser
Auripigment

**Auripigment** eller **orpiment** er et malmmineral som inneholder arsenikk og grunnstoffet svovel. Navnet auripigment kommer fra latinsk *auripigmentum*, av ordene *aurum* som betyr gull og* pigmentum* som betyr fargestoff.

Auripigment kan dannes ved nedbrytning av for eksempel realgar og andre mineraler som inneholder arsenikk. Det kan også dannes i vulkanske områder omkring varme kilder og fumaroler. Man kan også finne auripigment i andre lavtempererte hydrotermale miljøer. Man kan finne det som pulverformig, massivt eller i bladformede krystaller.

Mineralet ble før benyttet som fargepigment.

## Bildeeksempler

Auripigment (Orpiment).jpg|Auripigment (gult) med en rest realgar (rødt)
Orpiment-136026.jpg|Auripigment fra Henan
Orpiment-223914.jpg|Rødfarget auripigment


## Referanser
Bruno Nöckler

**Bruno Nöckler** (født 6. oktober 1956 i Prettau, død 17. august 1982 i Ruapehu) var en italiensk alpinist som deltok under Vinter-OL 1980 i Lake Placid, der han ble nummer 6 i storslalåm. I verdenscupen oppnådde han to pallplasser, tredjeplass i slalåm 27. februar 1977 i Furano i Japan og i storslalåm 11. februar 1981 på Voss. 
 
Bruno Nöckler omkom i en bilulykke i Ruapehu på New Zealand sammen med trenerne Ilario Pegorario og Karl Pichler, samt massøren Ivano Ruzza 17. august 1982.

## Referanser


## Eksterne lenker
*
Midtkammerbygning

**Midtkammerbygning** er en bygningstype som ble vanlig i Norge fra midten av 1700-tallet. Karakteristisk for disse bygningene er at de består av to separate laftede bygningskropper forbundet med et noe smalere midtparti. I dette gikk trappen til annen etasje, og bak trappegangen var det gjerne innredet et kammers. Fra trappegangen var det gjerne innredet en stuedel i den ene delen, og kjøkken og kammers i den andre. Ved større bygninger var det gjerne også en egen kjøkkeninngang. Midtkammerbygningene er vanlige ved middels store og større gårdsbruk.
Storelva (Skulsfjord i Tromsø)

**Storelva**, også kalt **Skulsfjordelva**, er ei elv på Kvaløya i Tromsø kommune i Troms. Den er rundt  lang ( regnet fra de øverste kildene ved Småvatna sør for Eidtuva), og har et nedbørfelt på .

Elva har utløp fra Skulsfjordvatnet (87 moh.), og renner mot sør gjennom Skulsfjorddalen. Den største sideelva er Gamelva, som kommer inn fra øst og som ved samløpet er lengre enn hovedelva. Andre sideelver er Kvanndalselva fra vest, og Saudalselva, som kommer inn fra øst like før munningen i fjorden. Elva renner for det meste rolig gjennom myr- og skoglandskap, avbrutt av mindre strykpartier. Den munner ut innerst i Skulsfjorden, hvor fylkesvei 58 krysser elva. Vest for elvemunningen ligger bygda Skulsfjord.

Sjøvandrende fisk kan gå rundt 1,7 kilometer opp i elva, og også et kort stykke i sideelvene. Elva har en del bra gyte- og oppvekstområder, men er for grunn til at større fisk kan overvintre der.

## Referanser
Richard Bach

**Richard David Bach** (født 23. juni 1936) er en amerikansk forfatter som er mest kjent i Norge for boken *[[Måken Jonathan]]*. De fleste andre av hans om lag 40 bøker er på engelsk.

Han har hatt flyging som hobby siden han var 17 år, og de fleste av bøkene inneholder metaforer som speiler dette. Filosofien i bøkene hans dreier seg om at våre tilsynelatende begrensninger er tilsynelatende. Han ble hardt skadet i en flyulykke i august 2012 da flyet kom bort i noen kraftledninger under innflyging, og krasjet opp-ned.

## Referanser


## Eksterne lenker
* 
*
Kigurumi

**Kigurumi** er en japansk onepiece som finnes i mange forskjellige typer, for eksempel dyr, pokemon og andre tegneseriefigurer. Det finnes en vinter-og en sommertype. Vintertypen er en onepiece av fleece, mens sommertypen er litt kortere og laget av bomull.
Det norske revmatismeutvalg

**Det norske revmatismeutvalg** ble grunnlagt i 1946 som et felles initiativ fra representanter for Norske Kvinners Sanitetsforening og Den norske forening mot revmatismen.  Revmatismeutvalget var forløperen til Det norske revmatismeråd.

## Referanser
Hovedmatrikkel

**Hovedmatrikkel** er et register, en fortegnelse, eller en liste over en organisasjons, forenings, eller virksomhets medlemmer eller deltakere. Ordet matrikkel kommer av det latinske matricula, som betyr fortegnelse eller liste. Matrikkel kan brukes om forskjellige typer lister eller registre, men forekommer i dag helst som betegnelse på et offentlig register over grunneiendom. 

Hovedmatrikkel kan for eksempel være betegnelsen på en protokoll en kan finne i eldre skolers arkiv. Det er en innskrivningsprotokoll eller elevprotoll der skolens elever blir skrevet inn etter hvert som de begynner på skolen. Alle elevene ble gitt hvert sitt unike løpenummer ved den skolen de startet på, og fikk et nytt dersom de byttet skole. Løpenummeret finner en igjen i andre protokoller i et skolearkiv, som i fraværsprotokoller og karakterprotokoller. En hovedmatrikkel i skolesammenheng gir informasjon om elevens navn, fødselsdato, adresse, dato for skolestart, eventuelt tidligere skoler eleven har gått på og utskrivelsesdato. Ellers finnes opplysninger om forsørgers navn og stilling. I dag føres det ikke slike protokoller, og oversikt over elever ved skolen finnes i klasselister, som imidlertid ikke kalles matrikler.

## Eksterne lenker
* Hovedmatrikler skoler - oppslagsverket oVe, artikkel av  Ine Merete Baadsvik, Bergen Byarkiv.Bergen Byarkiv.
Norsk revmatologisk forening

**Norsk revmatologisk forening** organiserer leger med spesialistutdanning innenfor fagfeltet revmatologi. Foreningen ble stiftet som Den norske forening mot revmatismen i 1937, tok sitt nåværende navn i 1947, og ble i 1949 godkjent av Legeforeningen som spesialforening for fagfeltet revmatiske sykdommer. 

## Referanser
RS 125 «Det Norske Veritas»

**RS 125 «Det Norske Veritas»** er en redningsskøyte i Fosen-klassen tilhørende Redningsselskapet. Den var den første i denne klassen og ble døpt 3. juni 2005 på Høvik. Skipet ble finansiert med selskapets egne midler i kombinasjon med økonomisk hjelp fra Det Norske Veritas.

Båten ble bygget i aluminium ved Båtservice Mandal AS i 2003. RS 125 «Det Norske Veritas» har en lengde på 22,5 meter, bredde 6,38 meter og dypgang på 1,43 meter. Den har to hovedmotorer (MTU 12V396TE 74L) med en samlet totaleffekt på 3&nbsp;000&nbsp;kW. Båten har en maksimalfart på 24,9 knop, og rekkevidden er 600 nautiske mil.

Rediningsskøyta har en besetning på tre, skipper, styrmann og maskinist. Den er for tiden (2014) stasjonert på Ballstad i Lofoten, og dekker området mot Svolvær i øst og Værøy i vest, Vestfjorden og «yttersia».

## Se også

* Redningsselskapets redningsskøyter

## Kilder

* Informasjon på Redningsselskapets nettsted

## Eksterne lenker
*
Roman-Kosj

**Roman-Kosj** (ukrainsk og russisk: Роман Кош, krimtatarisk: *Roman Qoş*) er med 1545 meter det høyeste fjellet i Krimfjellene og på Krimhalvøya. Fjellet ligger i Krim nasjonalpark.
Andrej Khomutov

**Andrej Anatoljevitsj Khomutov** (russisk:  Андрей Валентинович Хомутов, født 21. april 1961 i Jaroslavl) er en pensjonert sovjetisk/russisk ishockeyspiller. Han var aktiv fra 1979 til 1998. Han har vunnet 6 VM-gull og 3 OL-gull i løpet av sin karriere.
## Meritter
* **OL-gull**: 1984, 1988 og 1992
* **VM-gull**: 1982, 1983, 1986, 1989 og 1993
## Referanser


## Eksterne lenker
*
Morris Mott

**Morris Kenneth Mott** (født 25. mai 1946), canadisk ishockeyspiller som deltok i de olympiske vinterleker 1968 i Grenoble,

Mott vant en olympisk bronsemedalje i ishockey under vinter-OL 1968 i Grenoble. Han var med på det canadiske laget som kom på tredjeplass i turneringen bak Sovjetunionen og Tsjekkoslovakia.

Det var åtte lag som deltok, det ble spilt en enkeltserie der alle lagene møttes en gang. Sovjetunionen vant serien med tolv poeng foran Tsjekkoslovakia med elleve poeng. Canada vant fem kamper og tapte to og ble nummer tre med ti poeng. Turneringen var også det 35. verdensmesterskapet i ishockey. Mott var forward og spilte sju kamper og scoret fem mål i OL-turneringen.

## OL-medaljer
* 1968  Grenoble -  Bronse i ishockey  Canada

## VM-medaljer
* 1966  Ljubljana -  Bronse i ishockey 
* 1967  Wien -  Bronse i ishockey 
* 1968  Grenoble -  Bronse i ishockey 

## Referanser


## Eksterne lenker
*